CELEX: 32018D0102
Language: lt
Date: 2018-01-19 00:00:00
Title: 2018 m. sausio 19 d. Komisijos įgyvendinimo sprendimas (ES) 2018/102, kuriuo dėl pripažinimo, kad Aragono ir Katalonijos autonominėse srityse Ispanijoje bruceliozės (B. melitensis) oficialiai nenustatyta, iš dalies keičiamas Sprendimo 93/52/EEB II priedas (pranešta dokumentu Nr. C(2018) 159) (Tekstas svarbus EEE. )

23.1.2018   
            
            
               LT
            
            
               Europos Sąjungos oficialusis leidinys
            
            
               L 17/48
            
         KOMISIJOS ĮGYVENDINIMO SPRENDIMAS (ES) 2018/102
   2018 m. sausio 19 d.
   kuriuo dėl pripažinimo, kad Aragono ir Katalonijos autonominėse srityse Ispanijoje bruceliozės (B. melitensis) oficialiai nenustatyta, iš dalies keičiamas Sprendimo 93/52/EEB II priedas
   
      
         (pranešta dokumentu Nr. C(2018) 159)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (1), ypač į jos A priedo 1 skyriaus II skirsnį,
   kadangi:
   
               (1)
            
            
               Direktyva 91/68/EEB nustatyti gyvūnų sveikatos reikalavimai, pagal kuriuos vykdoma Sąjungos vidaus prekyba avimis ir ožkomis. Joje nustatytos sąlygos, pagal kurias gali būti pripažįstama, kad valstybėse narėse arba jų regionuose bruceliozės (B. melitensis) oficialiai nenustatyta;
            
         
               (2)
            
            
               Komisijos sprendimo 93/52/EEB (2) II priede išvardyti valstybių narių regionai, kuriuose vadovaujantis Direktyva 91/68/EEB bruceliozės (B. Melitensis) oficialiai nenustatyta;
            
         
               (3)
            
            
               Ispanija Komisijai pateikė dokumentus, kuriais įrodoma, jog Aragono ir Katalonijos autonominėse srityse laikomasi Direktyvoje 91/68/EEB nustatytų sąlygų, kad būtų galima paskelbti, jog avių ir ožkų bandose bruceliozės (B. melitensis) oficialiai nenustatyta;
            
         
               (4)
            
            
               įvertinus Ispanijos pateiktus dokumentus, reikėtų pripažinti, kad Aragono ir Katalonijos autonominėse srityse avių ir ožkų bandose bruceliozės (B. melitensis) oficialiai nenustatyta;
            
         
               (5)
            
            
               todėl Sprendimo 93/52/EEB II priede Ispanijai skirtas įrašas turėtų būti atitinkamai iš dalies pakeistas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 93/52/EEB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2018 m. sausio 19 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 46, 1991 2 19, p. 19.
   
   
      (2)  1992 m. gruodžio 21 d. Komisijos sprendimas 93/52/EEB, nustatantis, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiantis oficialiai bruceliozės neapimtos valstybės narės arba regiono statusą (OL L 13, 1993 1 21, p. 14).
   
      PRIEDAS
      Sprendimo 93/52/EEB II priede Ispanijai skirtas įrašas pakeičiamas taip:
      „Ispanijoje:
      
                  —
               
               
                  Aragono autonominė sritis,
               
            
                  —
               
               
                  Astūrijos autonominė sritis,
               
            
                  —
               
               
                  Balearų salų autonominė sritis,
               
            
                  —
               
               
                  Kanarų salų autonominė sritis,
               
            
                  —
               
               
                  Kantabrijos autonominė sritis,
               
            
                  —
               
               
                  Kastilijos-La Mančos autonominė sritis: Albacetės, Kuenkos ir Gvadalacharos provincijos,
               
            
                  —
               
               
                  Kastilijos ir Leono autonominė sritis,
               
            
                  —
               
               
                  Katalonijos autonominė sritis,
               
            
                  —
               
               
                  Estremadūros autonominė sritis,
               
            
                  —
               
               
                  Galisijos autonominė sritis,
               
            
                  —
               
               
                  La Riochos autonominė sritis,
               
            
                  —
               
               
                  Navaros autonominė sritis,
               
            
                  —
               
               
                  Baskų krašto autonominė sritis,
               
            
                  —
               
               
                  Valensijos autonominė sritis.“.